“Hi ha alguna cosa que no quadra en el model còsmic” | Xavi Aguilar | Barcelona | Ciència | El Punt Avui\n“Hi ha alguna cosa que no quadra en el model còsmic” “Hi ha alguna cosa que no quadra en el model còsmic” “Hi ha alguna cosa que no quadra en el model còsmic” “Hi ha alguna cosa que no quadra en el model còsmic” + “Hi ha alguna cosa que no quadra en el model còsmic” E-mail\nINVESTIGADORA A L’INSTITUT DE CIÈNCIES DEL COSMOS DE LA UB I PREMI NACIONAL DE RECERCA\n“Hi ha alguna cosa que no quadra en el model còsmic”\n“S’han detectat mesures que no concorden entre l’univers primordial i el local. Ara els científics hem de decidir si comencem de nou o es pot retocar el model actual”\n“Encara tenim molt pocs esdeveniments per treure’n conclusions, però quan realment les puguem utilitzar per mirar l’univers, serà molt interessant”\nLicia Verde és doctora en ciències físiques i investiga com a professora Icrea a l’Institut de Ciències del Cosmos de la Universitat de Barcelona JOSEP LOSADA.\n“Hi ha alguna cosa que no quadra en el model còsmic” “Hi ha alguna cosa que no quadra en el model còsmic” “Hi ha alguna cosa que no quadra en el model còsmic” “Hi ha alguna cosa que no quadra en el model còsmic” “Hi ha alguna cosa que no quadra en el model còsmic” E-mail\nCosmòloga de renom\nLicia Verde brilla amb llum pròpia entre la nova generació de cosmòlegs. Doctora en ciències físiques per la Universitat d’Edimburg, va fer carrera als EUA, entrant a l’equip científic de la missió WMAP de la NASA per mesurar la radiació de fons de microones, un romanent del Big Bang. El 2007 va guanyar plaça com a investigadora Icrea a la UB.\nSi no hi ha estabilitat, finançament i vies per retenir el talent, a llarg termini caldrà anar amb compte\nD’aquí a pocs dies, la física i cosmòloga Licia Verde (Venècia, 1971) rebrà el Premi Nacional de recerca. El jurat l’hi va concedir per “haver contribuït de forma decisiva a entendre com es distribueixen la matèria i l’energia fosca a l’univers”.\nM’ho pot explicar?\nJo estudio les estructures a gran escala de l’univers. Això significa saber on està la part de matèria que podem veure. Com que està sotmesa a la llei de la gravetat, com qualsevol cosa de l’univers, de la seva distribució i propietats se’n poden aprendre coses sobre la matèria i l’energia fosca. Estem veien la punta de l’iceberg i intentem entendre tot el que hi ha per sota.\nQue l’univers té 13.700 milions d’anys i que un 96% és matèria i energia fosques s’ha sabut, en part, gràcies al seu paper en la interpretació de les dades del satèl·lit WMAP sobre el fons còsmic de microones. Darrerament, però, han creat molt rebombori les ones gravitacionals. Hi ha començat a treballar?\nQuan es van detectar per primer cop es deia que s’obria una nova finestra per a la cosmologia. Els cosmòlegs frisem per poder-hi mirar, però de moment hi ha tan pocs esdeveniments registrats que no es pot dir res gaire definitiu. Hem tingut tres anys per pensar què podem veure per aquesta finestra, com podem utilitzar aquestes ones, i les idees brollen amb intensitat. En els pròxims anys, quan realment hi puguem mirar, serà molt interessant. Quan hi hagi molts esdeveniments registrats es podrà fer un nou cartografiat de l’univers.\nHi ha indicadors que el model estàndard de cosmologia pugui estar equivocat?\nÉs una cosa que s’ha començat a veure el darrer any. Les mesures de la velocitat d’expansió de l’univers registrades ara com ara aquí a prop no coincideixen amb les prediccions del model a partir de l’observació de l’univers primordial. Si concordessin, es connectaria l’univers primitiu, que veiem amb el fons còsmic de microones, amb l’univers local que tenim a prop nostre. Hi ha hagut diverses conferències en què la gent ha expressat que alguna cosa no quadra, però abans de llançar el model a les escombraries cal assegurar que les observacions no siguin errònies o s’hagin malinterpretat. La comunitat científica ha fet un esforç enorme però no hi troba cap error, així que ara hem de decidir si hem de llençar el model i començar de nou o modificar-lo perquè només ens cal algun ingredient que el faci lligar de nou.\nEl model còsmic, però, tampoc no lliga amb el model estàndard de la física de partícules...\nTots els físics et diran que hi ha d’haver una teoria fonamental d’unificació de les forces. Ara tenim dues peces que funcionen molt bé. La gravetat, amb detalls pendents d’ajustar com ara la matèria i l’energia fosca, i la part quàntica, que ningú no entén però que funciona meravellosament. És cert que ara, quan intentes posar-los junts, són models que no s’entenen. Però és interessant que hi hagi dues situacions en què les dues coses han hagut de col·laborar, tot i que encara és un misteri com: el Big Bang i els forats negres. Potser estudiant-los i mirant l’univers, algú tindrà una idea de com conciliar-los. Tenim teories, però res demostrat.\nCom és el seu dia a dia com a científica? Treballa amb milers de dades dels telescopis o amb un full en blanc i un bolígraf per crear una nova teoria?\nSoc a mig camí, parlo amb teòrics i també amb els que fan observacions. Després ho intento interpretar i connectar tot. Sovint començo a la pissarra i, quan els càlculs agafen un cert volum, acabo als ordinadors.\nCom veu la situació científica a Catalunya? La incertesa política els pot perjudicar?\nAquí hi ha molt talent perquè les universitats són molt bones. La inestabilitat, però, sempre és un problema. No hi ha una situació catastròfica, però si no hi ha estabilitat, finançament i vies per retenir el talent, s’haurà d’anar amb compte a llarg termini. Els científics es mouen molt quan comencen la seva carrera i no tenen problemes per tornar a canviar si consideren que és necessari, perquè ja hi estan acostumats. Van on tenen la millor situació i ecosistema per desenvolupar-se.\nEl Punt Avui. Girona 05-10-2019, Pàgina 24\nEl Punt Avui. Nacional 05-10-2019, Pàgina 22


L'afer Àngel Garcia ha tornat a fer aflorar els nervis dels caps visibles de la junta directiva. Després que, finalment, es confirmés la ratificació de Carlos Diarte i el fitxatge del tècnic tarragoní com a assessor (?), els que han acabat rebent han estat els periodistes per haver informat el dia anterior que es negociava amb Garcia per substituir l'entrenador hispanoparaguaià. Sembla que la junta o, per ser justos, una part de la junta (la més significativa, d'altra banda) ha decidit que ells no s'equivoquen mai. Segons la versió oficial, per dir-ho d'alguna manera, si alguna cosa falla és sempre culpa d'algú altre, sigui dels entrenadors, dels jugadors, de la premsa, dels àrbitres, de la federació o d'una conxorxa de vés a saber qui perquè el Nàstic baixi de categoria. Per suposat, si apareix alguna informació o algun comentari públic que no els agrada, de ben segur que és fruit d'una voluntat d'intoxicar l'opinió pública i no val la pena ni tan sols tenir en consideració la possibilitat, de ben segur que remota, que la junta directiva hagi comès algun error o que algú pugui tenir una opinió diferent sobre com s'han de fer les coses. Així, doncs, vist com està el pati, en aquesta columna provaré de no afavorir aquest enervament que sembla que s'ha ensenyorit de l'entorn grana i, en particular, d'alguns membres de la directiva. Passem de puntetes, doncs, sobre l'afer Àngel Garcia. En qualsevol cas, només un prec: si us plau, tinguem seny. No afegim a la situació dramàtica de l'equip, una muntanya d'acusacions, insults i males paraules. No contaminem més un ambient ja prou degradat. Siguem tots plegats generosos, honestos i valents. El que ha passat, ha passat. Segurament es podia fer millor i tots plegats n'hem extret lliçons que han de servir per millorar en el futur, tant si l'any vinent som a la Segona Divisió A com si som a la Segona Divisió B. Així, doncs, tinguem la festa en pau i assumim les nostres responsabilitats, cadascú en el grau que li pertoca, començant per aquells que gestionen el club, que alguna responsabilitat deuen tenir... Vaja, em sembla, no? En fi, millor em callo aquí, que després se m'enfaden.


procés – El Temps\nInici » procés\tprocés\nSoraya i l’espina de Sant Jordi\nLa visita a Barcelona de la vicepresidenta del Govern espanyol, Soraya Sáenz de Santamaría, no ha estat fruit de cap improvisació. La seva presència en l’acte de suport a la candidatura de Sant Jordi a la llista de Patrimoni Cultural […]\n894 Vistes\tGeneral\nLa mort del procés sobiranista és el somni més desitjat pels aparells polítics i mediàtics de l’Estat. Tot i que des de les portades dels diaris de Madrid fins a la gran majoria de líders dels partits espanyols ho hagin […]\nRequejo, Culla, Riera, Maquiavel\nTemps era temps existien les revàlides, i en coneixia un que se’n va examinar catorze vegades. Com que ja treballava, havia perdut el costum d’estudiar. Encara que s’esforçava i els exàmens li anaven força bé, l’aprovat depenia en bona part […]\n660 Vistes\tGeneral\nLa desmemoriada reprovació de Vicent Sanchis\nLa diabòlica aritmètica parlamentaria ha tornat a fer efecte al Parlament de Catalunya. La coalició de Junts pel Sí s’ha quedat a soles en la defensa del nou director de TV3, nomenat el 13 de març en substitució de Jaume Peral. En […]\n4 Vistes\tGeneral\nUna diputada de Catalunya Sí que es Pot va votar a favor dels pressupostos catalans, que apuntaven a la realització d’un referèndum unilateral, i va trencar així la disciplina de vot del seu partit, que l’obligava a abstenir-se. La diputada […]\n528 Vistes\tPolítica\nPuigdemont a Amèrica: a la cerca d’aliats per al referèndum\nPublicat el 2 d'abril de 2017\nCarles Puigdemont va començar la seva visita oficial de cinc dies als Estats Units el passat 27 de març. La visita va obrir una nova manera de comprendre què és una visita oficial —amb molta més normalitat i menys estètica. […]\nTemps i contratemps del referèndum\nEls pressupostos de 2017 del Govern de Catalunya estan aprovats. L’últim pas imprescindible per a la convocatòria d’un referèndum —segons el Govern de Junts pel Sí, i per al qual requeria els vots de la CUP— es va superar el […]\n738 Vistes\tPolítica\nLa guerra de García-Margallo ‘superstar’\n«Catòlic, de dretes i monàrquic». D’aquesta manera inequívoca s’autodefinia el senador i exministre d’afers estrangers del Regne d’Espanya, José Manuel García-Margallo (Madrid, 1944), polític de l’ala dretana de l’hemicicle amb càrrec públic des del 1977. Qualsevol altra adscripció ideològica resultaria […]\n1 Vistes\tEntrevistes\nCarles Puigdemont: «La batalla definitiva de Catalunya es juga al món»\nPublicat el 18 de març de 2017\nPeriodista pioner a les xarxes socials, Puigdemont ha treballat al diari gironí El Punt i ha dirigit l’Agència Catalana de Notícies. Militant de Convergència Democràtica de Catalunya ja en la seva joventut, el compromís polític de Puigdemont sempre va expressar […]\nEsquerra Republicana, del ‘sorpasso’ a la centralitat\nGabriel Rufián, que quan estudiava a la universitat tenia el Che Guevara a la carpeta, sempre va dient que ell se sent molt proper a les idees de la CUP. Llavors, com és que va acabar sent el portaveu d’Esquerra […]\n876 Vistes\t1Entrades anteriors


El rei groc – La biblioteca de la Lia\nAvui us porto un conte controvertit. Potser a algú li ve al cap la paraula adoctrinament, fins i tot. Però si ens parem a pensar-hi, en altres temps, es podria haver escrit el mateix conte punt per punt i no seria res estrany, tot i que en el moment polític que viu avui en dia Catalunya sí que té un context precís i una clara orientació política.\nEl rei groc està escrit i il·lustrat per Joan Turu, que ofereix el benefici de les vendes del llibre als CDR catalans. Com sabreu, en Joan és un il·lustrador amb marcada tendència social i política, de la qual no s’amaga i, és més, reivindica sempre que pot.\nEl rei groc és la història d’un rei vanitós i egoista que es creia per damunt dels demés. No li importava el més mínim res que no fos ell mateix. Un dia, mentre es disposava a esmorzar, una abella el va picar, i ell tan empipat va prohibir les abelles al seu regne! Però lo bogeria d’aquest rei no acabava aquí, tan enfadat com estava per la picada de l’insecte, va començar a prohibir totes les coses que li recordaven a les abelles, totes les coses grogues.\nLa gent del poble, resignada anava portant a palau totes les seves pertinences grogues, però algunes persones no hi van estar d’acord i amagaven tot el que era de color groc al soterrani de la Maria, que poc a poc es va convertir en el magatzem de les coses grogues, que representaven la llibertat, i les ganes del poble de ser lliure.\nUn dia, es van assabentar que la bogeria del rei havia arribat tan lluny, que volia fer construir un para-sol gegant perquè els raigs de l’astre groc no arribessin a les seves terres. Allò havia anat massa lluny. Però la petita Txell va tenir una idea, una idea tan genial que només podia venir del cap d’un infant.\nL’endemà mateix, la Txell va anar a palau a parlar amb el Rei: i vostè, que tanta mania té al color groc, em pot dir perquè té tant d’or i tantes monedes si són d’aquest color que detesta? El rei de seguida va estar d’acord amb la menuda, i li va regalar tot l’or i totes les monedes a la nena. Inclosa la corona!\nEl poble es va repartir les riqueses del rei, i va tornar a ser lliure. Mentre que el rei no se sap on va anar a parar: potser es va posar a treballar d’una vegada per totes, o potser va fugir a un altre contrada.\nSigui com sigui, com diu Txarango: qui sembra rebel·lia, recull la llibertat!\nConeixies aquest conte?\nEtiquetat política, Reflexions\nPrevious postLa caputxeta forçuda\nNext postCanviem de casa


Nits musicals a la brufaganya 2018\nL'Associació d'Amics de Sant Magí de la Brufaganya i el seu entorn ha presentat el cicle Nits musicals a la brufaganya 2018. Es poden reservar entrades i abonaments a través de la web brufaganya.cat\nExposició: Recorregut per Cervera seguint el rastre de Sant Magí\nDurant la Festa Major es podrà visitar a l'Auditori, l'exposició que es va fer per la festa de Sant Magí a l'església de sant Joan\nEl diumenge 17, aplec de Setembre a Sant Magí de la Brufaganya\nL'aplec de Sant Magí de la Brufaganya se celebrarà el proper diumenge dia 17 de setembre.\nDestaquem com a novetat d'aquest any l'exposició de fotografies de Josep Sendra que es farà al recinte de les Fonts. L'exposició, titulada "d'unes belleses de la natura de l'entorn de Sant Magí", recull la imatge de 22 papallones fotografiades la majoria d'elles a l'esplanada de les fonts.\nPrograma d'actes del 2017\nJa està disponible el programa d'actes de la festa de Sant Magí del 2017.\nLAUDA DRAMATICA: Música Barroca amb Xavier Pastrana i l'Ensemble O Vos Omnes\nEl segon concert de les Nits Musicals de la Brufaganya del proper dia 8 de juliol és a càrrec de l'Ensemble O Vos Omnes dirigit per Xavier Pastrana, un dels grups vocals de música antiga de més projecció de Catalunya. Presenta el concert LAUDA DRAMATICA, nom amb que es coneixien els antics oratoris o petites obres de tema sacre.\nRecorregut per Cervera seguint el rastre de Sant Magí\nAmb explicacions de Josep Mas i Ramon M. Razquin. Organitza l'Associació Cultural el Campanar de Cervera.\nEl cartell del 2017\nNits musicals a la brufaganya 2017\nL'Associació d'Amics de Sant Magí de la Brufaganya i el seu entorn ha presentat el cicle Nits musicals a la brufaganya 2017.\nXXIX Aplec de les Roses a Sant Magí de la Brufaganya\nEl proper diumenge dia 11 de juny, a partir de dos quarts de dotze del matí, se celebrarà al santuari de Sant Magí de la Brufaganya el tradicional Aplec de les Roses, organitzat per la Confraria de Sant Magí Mártir de Tarragona.


L'hora del parc - Àrea Metropolitana de Barcelona\n2016-2017 / 2017-2018 / 2018-2019 / 2019-2020\nAMPA de l'Escola Artur Martorell\nJacob Cirera i Isabel Pujades\nEl projecte es desenvolupa al parc de Can Solei i de Ca l'Arnús. Els participants col·laboren activament en la conservació dels valors naturals del parc i fomenten la biodiversitat construint i instal·lant caixes niu, menjadores i realitzant les tasques de seguiment i manteniment. Per conèixer millor els ocells del parc, es realitzen sortides per identificar-los visualment i a través del seu cant. Les dades de localització de les caixes niu s'introdueixen la plataforma de ciència ciutadana de l'ICO (Institut Català d'Ornitologia).\nConservar el parc i la biodiversitat associada.\nCoresponsabilitzar l'escola en la conservació dels valors ambientals del parc dels quals gaudeix.\nObservar, escoltar i conèixer les espècies d'ocells presents al parc.\nRealitzar un cens dels ocells del parc.\nDifondre el coneixement científic adquirit.\nParticipació de 25 alumnes\nS'ha realitzat una sessió de manteniment de les caixes niu del parc.\nEls resultats d'ocupació han estat:\n81% d'ocupació en caixes niu d'insectívors.\n13 caixes ocupades de les 16 revisades.\nParticipació de 8 alumnes de l'escola.\nNeteja de les 30 caixes niu del parc.\nObservació d'ocells. Introducció de les dades observades al visor de fauna del parcs metropolitans.\nParticipació de 12 alumnes de l'escola.\nRealització d'una sessió de neteja i georeferenciació de les caixes niu.\nRealització d'una sessió de construcció de 4 menjadores.\nAvaluació del percentatge d'ocupació de les caixes a partir de la inspecció visual de les caixes niu instal·lades anteriorment: 80%.\nIntroducció de les dades a la plataforma de ciència ciutadana Ocells dels Jardins.\nParticipació de 90 persones.\nIdentificació de 23 espècies diferents d'ocells: ànec collverd (Anas platyrhynchos), colom roquer (Columba livia f. domestica), colom tudó (Columba palumbus), tórtores turques (Streptopelia decacocto), cotorra de Kramer (Psittacula kramen), cotorra argentina (Myiopsitta monachus), falciot negre (Apus apus), ballester comú (Apus melba), puput (Upupa epops), oreneta comú (Hirundo rustica), oreneta cua-blanca (Delichon urbicum), merla (Turdus merula), tallarol capnegre (Sylvia melanocephala), papamosca gris (Musicapa striata), mallerenga cuallarga (Aegithalos caudatus), mallerenga carbonera (Parus major), garsa (Pica pica), estornell negre (Sturnus unicolor/vulgaris), pardal comú (Passer domesticus), pardal xarrec (Passer montanus).\nIntroducció de les dades d'observacions a la plataforma de ciència ciutadana de l'Institut Català d'Ornitologia.\nCol·locació de 5 caixes niu i 1 menjadora, que s'afegeixen a les que ja estan instal·lades al parc.


Opinió – Pàgina 8 – BÉTERA – toda la información del Bétera, Valencia\nLa pandèmia del COVID-19 està posant a prova, entre altres coses, l’estabilitat en les relacions de parella. Si estàs vivint moments difícils en la teua relació, amb aquests consells podràs suportar el distanciament social, sobreviure a les contingències establides i esperar un futur millor. L’efecte COVID-19 en les relacions de parella La pandèmia ha…\nEsquerra Unida sol·licita a l’equip de govern de Bétera la posada en marxa d’una campanya de resenyalització dels passos de vianants\ninicio, Notícies, Opinió, PolíticaBy c.sorli 3 de novembre de 2020\nDes d’EUPV, sol·licitem a l’equip de govern de Bétera la posada en marxa d’una campanya de resenyalització dels passos de vianants de la nostra localitat. Com es pot observar en les fotos que adjuntem (realitzades totes aquesta vesprada), una gran part dels passos de vianants de la nostra localitat estan molt deteriorats. Pràcticament no es…\ninicio, Medi Ambient, Notícies, Opinió, UrbanitzacionsBy c.sorli 29 de octubre de 2020\nEl passat dia 7 d’octubre vaig presentar una nova queixa davant el Sindic de Greuges i la mateixa ha sigut admesa a tràmit, segons m’han notificat hui dia 28 d’octubre. L’esmentada queixa ha sigut presentada per la falta de solucions a l’estat d’abandó en què es troben diferents llocs de la urbanització Camí Paterna, així…\ninicio, Notícies, OpinióBy c.sorli 27 de octubre de 2020\nI desgraciadament comencen els pitjors nou mesos per a ells, en els quals no poden ser ells mateixos, en els quals han d’amagar-se o córrer per a tancar-se en un bany perquè no li arriben a veure, per a no caçar les mirades que significaran un ridícul extrem davant de tots i cadascun d’ells, dels…\ninicio, Medi Ambient, Notícies, Opinió, UrbanitzacionsBy c.sorli 24 de octubre de 2020\nDes de l’Associació de veïns/as del Camí Paterna continuen denunciant l’”oblit” de la recollida de les bosses de poda i altres estris que es ve produint de manera reiterada durant aquestes últimes setmanes. “Recordem que són els dilluns quan en teoria es recullen les bosses de poda a la nostra urbanització. Esperem que l’esmentat ‘oblit’…\nCompromís per Bétera proposa una campanya per a la difusió de l’ús del certificat digital entre la ciutadania i l’augment de punts WIFI gratuïts\nedusi, inicio, Notícies, OpinióBy c.sorli 22 de octubre de 2020\nEl grup municipal Compromís per Bétera proposa mitjançant una moció la posada en marxa d’una campanya de difusió del certificat digital entre els veïns i veïnes de Bétera. A més, també l’organització de cursos per a explicar la instal·lació i els usos que se li pot donar a este certificat, per últim, a esta iniciativa…


Ariel Nechi, de 41 anys i cuiner de professió, va morir dissabte en un hospital de San Juan pocs minuts després de que la seva moto impactés contra una branca que havia caigut d'un arbre al mig del carrer quan es dirigia a treballar. Degut a la fatal notícia, la Federación Sanjuanina de Patín, a la que pertanyia, ha suspès tota l'activitat esportiva del cap de setmana.\nL'accidentat, que era pare de dos nens i de jove havia estat porter d'hoquei patins, havia fet d'àrbitre a la Federació Catalana de Patinatge fa uns quants anys quan va residir a Catalunya i era germà de Manu Nechi, que entre les temporades 2008-09 i 2011-2012 va jugar al CH Vila-seca i de la 2012-13 i 2015-16 al Lleida Llista i ara ho està fent al Coutras de la N1 Elite francesa. Els pares d'Ariel i Manu encara viuen a Catalunya, concretament a Rubí.\nDes de la Federació Catalana de Patinatge donem el nostre condol a tota la família Necchi, als clubs amb els que va estar relacionat i a tot el món de l'arbitratge.


Es presenta el manifest per una Catalunya independent sense armes - VilaWeb\nLluís Llach, Joel Joan, Sergi López, Teresa Forcades, entre el centenar de signants del text, que s'ha presentat avui\nMés d'un centenar de personalitats catalanes s'han adherit al manifest 'Catalunya per la seguretat humana i la pau', impulsat pel Col·lectiu Pau i Treva i presentat avui a Barcelona. Neix arran de 'la possibilitat real que Catalunya esdevingui un estat independent', i per contribuir a la definició futura del país. Els promotors i els signants defensen que el nou estat català no tingui exèrcit.\nEls impulsors diuen que volen contribuir al debat 'en base a la constatació que Catalunya té una arrelada cultura a favor del diàleg, el respecte i la cooperació entre pobles' i que 'la cultura de pau és un tret identitari propi'. Consegüentment, creuen que en aquest estat que ha de néixer 'no cal reproduir estructures obsoletes i negatives, com ho són els exèrcits, i cal optar de manera decidida per la seguretat humana i la pau'.\nEl manifest s'ha presentat a la seu del Col·legi de Periodistes de Barcelona, en un acte que forma part de la commemoració de la mort de Gandhi, el 30 de gener del 1948. Les encarregades de llegir el text han estat Lídia Pujol i Txe Arana. Tot segut, Pepe Beúnza, primer objector de consciència per motius polítics, i Josep Maria Terricabras, catedràtic de filosofia de la UdG, han conversat sobre la no-violència i la cultura de la pau per construir la Catalunya independent. El text del manifest es lliurarà als diputats del Parlament de Catalunya.\nTerricabras i Beúnza parlen sobre la pau en la Catalunya independent.


'Gameplay': l'exposició del CCCB sobre l'art dels videojocs\n‘Gameplay’ o l’art dels videojocs\nL'exposició 'Gameplay. Cultura del videojoc' es podrà veure al Centre de Cultura Contemporània de Barcelona fins al 3 de maig de 2020\nActualització: 19.12.2019 - 18:57\nDes de les primeres màquines recreatives, popularitzades els anys setanta i vuitanta, fins a les experiències de realitat virtual que cada vegada arriben a més cases, els videojocs s’han anat convertint en un actor imprescindible per a entendre la cultura popular digital contemporània. Per a reivindicar-ne l’essència artística i explorar-ne els diferents prismes amb esperit crític, el Centre de Cultura Contemporània de Barcelona estrena l’exposició ‘Gameplay. Cultura del videojoc‘, que es podrà veure fins al 3 de maig.\nL’exposició és pensada com un espai lúdic i de reflexió on es podrà jugar i descobrir la cultura del videojoc amb 28 punts de joc que hi ha instal·lats. Des de les primeres màquines recreatives i jocs d’ordinador històrics fins a les noves propostes immersives. L’objectiu de l’exposició és mostrar, entendre i mirar amb esperit crític la cultura del videojoc mitjançant el seu vessant més lúdic.\nLa mostra, comissariada pel professor de la UPF Óliver Pérez Latorre, és una adaptació i ampliació de ‘Gameplay. The next level‘, que es va exposar al ZKM | Center for Art and Media Karlsruhe, a Alemanya. ‘Gameplay’ fa un viatge als orígens dels videojocs, n’analitza el llenguatge i valora l’impacte que han tingut tant en la cultura popular com en l’art i la societat. Alhora, també proposa una reflexió sobre la videoludificació de la societat, des dels jocs dels mòbils i els youtubers fins als anomenats serious games, videojocs amb vocació formativa.\nL’exposició s’estructura en cinc nivells que tractaran diversos prismes del món del videojoc. Des dels seus orígens, quan Nintendo va començar a bastir un nou imaginari juvenil amb uns personatges que van reemplaçar l’imaginari Disney, passant per les primeres opcions d’interacció, com ara els jocs de taula i de rol. També explora el paper dels videojocs com a transmissors de preocupacions i tensions ideològiques de cada època, com ara la representació dels rols de gènere i les reflexions al voltant de l’ecologisme, el capitalisme o el mateix món del videojoc. Tot plegat, acabant amb els models més contemporanis de jocs educatius, experiència immersiva i les competicions de videojocs.\nDins les activitats paral·leles de l’exposició destaca l’espai ‘Zoom‘, un espai de jocs que s’obrirà el primer de febrer i que, segons que va explicar la directora del CCCB, Judit Carrera, en conferència de premsa, és pensat perquè hi juguin els veïns del Raval.


Tot a punt per rebre els Campionats del Món d'esquí alpí IPC a La Molina | Federació Catalana d'Esports d'Hivern\nHome / Tot a punt per rebre els Campionats del Món d’esquí alpí IPC a La Molina\nTot a punt per rebre els Campionats del Món d’esquí alpí IPC a La Molina\nSegueix-nos al hashtag #MundialsIPC\nLa Molina serà, entre el 17 i el 28 de febrer, la seu dels Campionats del Món IPC per a persones amb discapacitat, un dels esdeveniments més importants juntament amb els Jocs Paralímpics i la Copa del Món.\nEl 17 de febrer arribaran a La Molina els Campionats del Món d’esquí alpí que organitza el Comitè Paralímpic Internacional (IPC). Aquesta és una de les competicions internacionals més destacada, juntament amb dels Jocs Paralímpics i la Copa del Món.\nEnguany celebrarà la seva 6a edició i reunirà més de 150 esquiadors d’arreu del món a La Molina des del 17 fins al 28 de febrer.\n275 persones i 28 països a La Molina\nEl 17 de febrer arribaran a la Cerdanya més de 275 persones entre corredors, guies, entrenadors i membres dels diferents equips. Seran esportistes de 28 països diferents que tindran com a objectiu intentar coronar-se com a campions del món. Entre ells hi haurà els campions d’anteriors temporades o bé els guanyadors de diferents medalles en Jocs Paralímpics d’hivern com Andrea Rothfuss, Henrieta Farkasova o Solene Jambaque en categoria femenina i Takeshi Suzuki, Vinvent Gauthier-Manuel o l’esquiador basc Jon Santacana entre els homes.\nAl llarg dels 10 dies de competició, es realitzaran un total de sis proves: el Descens, el Súper Gegant, el Gegant, l’Eslàlom, la Súper Combinada i el Team Event o Paral·lel. En cada una d’elles hi participaran tots els esportistes però dividits en tres categories, segons la seva discapacitat. La categoria d’esquiadors discapacitats en extremitats inferiors de peu, discapacitat en extremitats superiors, combinada en superior i inferior, els esquiadors en cadira i els corredors amb discapacitat visual. Dins de cada una d’elles, també consten diferents subcategories.\nLa Molina vol que tothom qui vulgui es pugui sentir partícip dels Campionats del Món d’esquí alpí IPC, fer que durant tots els dies de competició, l’estació i la competició siguin el centre d’atenció i, sobretot, que els Campionats del Món IPC siguin tot un èxit.\nÉs per això que La Molina dóna l’oportunitat d’inscriure’s com a voluntari, per a donar un cop de mà i així entrar a formar part de l’equip que farà realitat els Campionats del Món IPC de La Molina 2013. Al web dels Campionats http://www.lamolina2013.cat/ ja estan obertes les inscripcions per a tots aquells que vulguin inscriure-s’hi. A la mateixa pàgina, tots els periodistes que es vulguin acreditar, també hi trobaran el seu formulari.\nLa Molina: Competició i accessibilitat\nLa Molina, que forma part del grup d’estacions d’esquí de Ferrocarrils de la Generalitat de Catalunya (FGC), és una estació reconeguda internacionalment per haver acollit en anteriors temporades competicions internacionals tan rellevants com la Copa del Món d’esquí alpí femení, els Campionats del Món d’Snowboard o la Copa del Món d’esquí alpí IPC.\nEl Comitè Paralímpic Internacional\nEl Comitè Paralímpic Internacional es va fundar l’any 1989 com a organització sense ànim de lucre a Bonn (Alemanya) amb l’objectiu de treballar per a què els atletes paralímpics puguin arribar a l’excel·lència esportiva i inspirar i entusiasmar al món. Des del 1996 organitza els Campionats del Món i per al 2013 ha escollit l’estació de La Molina per a dur-los a terme. D’aquesta manera, La Molina pot presumir d’una gran experiència i de ser una aposta segura en l’alta competició.\nLliurament de banderes\nEl secretari general de l’Esport, Ivan Tibau, juntament amb la representant del Comitè Paralímpic Internacional (IPC) i Vicepresidenta d’Esport Paralímpic de la FCEH, Mariona Masdemont, van lliurar el passat 12 de febrer al president de Ferrocarrils de la Generalitat de Catalunya, Enric Ticó, i a l’alcalde d’Alp, Ramon Moliner, les banderes representatives dels Campionats del Món IPC de La Molina. L’intercanvi de banderes va tenir lloc al Museu i Centre d’Estudis de l’Esport Dr. Melcior Colet, de Barcelona.\nWeb dels Campionats


dijous, 30 de maig de 2013 13:38\nL'enquesta copsa l'opinió de 600 gavanencs i gavanenques.\nRadiografia de la imatge municipal de Gavà\nUna enquesta encarregada per l’Ajuntament mostra l’opinió dels gavanencs i gavanenques envers la ciutat\nL’empresa GESOP va realitzar l’enquesta durant els dies 8 i 9 de maig a través de 600 entrevistes telefòniques.\nUn 90% dels gavanencs i gavanenques se senten molts satifets i bastant satifets de viure a Gavà. Respecte a l’evolució recent de la ciutat un 30,5% pensa que Gavà ha millorat, un 34,3 creu que està igual i un 32,7% pensa que ha empitjorat. Respecte al futur el 45,8% es mostra optimista i creu que la ciutat millorarà front al 29,8 pensa que empitjorarà.\nA la pregunta sobre el principal problema de la ciutat, els gavanencs i gavanenques ho tenen clar: el 33,5% pensa que és l’atur.\nLa gestió municipal es valorada positivament pel 52,9% dels enquestats mentre que un 27,5% fa una valoració negativa. La nota mitjana que obté la gestió municipal, en una puntuació de 0 a 10, és de 5,5 punts.\nUn 68,7% dels enquestats sap el nom de l’alcalde, que és el polític amb major notorietat.\nEls enquestats han puntuat els líders locals. Balsera obté 5,7 punts (puntuant de 0 a 10), Andreu Pérez Lorite 5,5, Emma Blanco obté 5,1, Miguel Ángel Ibáñez obté 4,9, Ramon Castellano té una puntuació de 4,9 i Josep Llobet obté 4 punts.\nRespecte a les preferències dels gavanencs i gavanenques, si ara es celebressin eleccions municipals, el 25,3% voldria Joaquim Balsera com alcalde, un 12% escolliria Miguel Ángel Ibáñez, un 11,7% prefereix Andreu Pérez Lorite, un 10% escolliria Emma Blanco, el 8% prefereix Ramon Castellano i un 3,2% Josep Llobet.\nSi demà se celebressin eleccions municipals un 24% dels enquestats votaria PSC, un 13,2 ERC, un 10,2% C’s, el 8,8% votaria CiU, un 8,2% votaria ICV-EUiA i el 3,8% votaria PP.\nL’estimació de vot que dóna aquesta enquesta és que el PSC seria la primera força política de Gavà amb 8-9 regidors i regidores, Ciutadans passaria a ser la segona força amb 3 regidors, el PP obtindria 3 representants, ERC aconseguiria 2-3 regidors i regidores, CiU tindria entre 2 i 3 representans i ICV-EUiA aconseguiria entre 2 i 3 regidors i regidores.\nEtiquetes: Ajuntament de Gavà Gavà Política\nDarrera actualització de divendres, 31 de maig de 2013 13:02


Gràcies - Zona Alta Lleida\nEstem agraïts què dia rere dia, compteu amb el comerç local, que compteu amb nosaltres. Comença un any nou, un any ple d’il·lusió i esperança, sempre al vostre costat.\nEl comerç local juga un paper molt important en les nostres vides. Possiblement més del que hàgim pogut imaginar. Durant les últimes dècades, enrere ha anat quedant el valor per l’autèntic, per l’artesanal, pels productes frescos i naturals. Ens hem anat sumant gairebé sense adonar-nos a una era on premiava la rapidesa, el barat i el consum massiu sense importar-nos tan sols què estàvem comprant.\nAfortunadament a poc a poc això està canviant. Ara ens trobem davant d’uns consumidors més exigents, conscients i preocupats. Persones que premien la qualitat i la procedència dels productes més enllà del preu, de la facilitat de comprar a través d’un clic o de la comoditat de tenir a casa el que vulguis, sense sortir-ne. I, és que, gràcies a vosaltres el comerç local torna a ser protagonista en aquesta era on la sensibilitat i la sostenibilitat juguen un paper molt important.\nAixí, comencem l’any amb les rebaixes d’hivern! Ara, som més conscients que mai de la importància del comerç local. La pandèmia ha obert els ulls a molta gent i és que, al final, on compres importa, a tu i al teu entorn.\nUs animem que doneu una volta per la Zona Alta i visiteu els comerços que us ofereixen enormes descomptes. Però ei, si no tens temps per visitar-nos físicament, recorda que també ens pots trobar on-line a zonaalta.online, no hi ha excusa que valgui!\nVEURE REBAIXES http://zonaalta.online\nPrevSorteig «10 xecs de 20 €»\nAvís legal · Política de cookies · With ❤ by SEO Market


Dos excursionistes hauran de pagar més de 2.600 euros pel seu rescat a Queralbs durant l'estat d'alarma - El Gerió Digital\nSe'ls ha expedientat per negligència\nEls dos excursionistes en el moment de ser rescatats (arxiu)\nEl Departament d'Interior farà pagar el rescat de dos excursionistes que el 15 març de l'any passat, al començament de l'estat d'alarma per la covid-19, van perdre's a la zona del refugi de muntanya de Coma de Vaca de Queralbs (Ripollès).\nSegons publica el 'Diari de Girona' i ha confirmat aquest diari, el cost del rescat supera els 2.600 euros i, segons la normativa aprovada el 2009, es considera una negligència. No duien l'equipament idoni per l'activitat i la van fer quan estaven prohibides les activitats a l'aire lliure. En total s'han tramitat tretze expedients per negligència, essent el del Ripollès el darrer. D'aquests, set ja s'han cobrat íntegrament. El cobrament no els haurà agafat per sorpresa, ja que el mateix dia que van ser auxiliats se'ls va informar de la negligència, tot recordant-los que amb l'entrada en vigor de l'estat d'alarma per frenar la propagació de la covid-19 no es permetien les activitats a l'aire lliure.\nEl primer en cobrar-se va ser el 2011. Tres joves van haver de ser rescatats quan van quedar atrapats mentre intentaven creuar el riu Muga. S'havien saltat les tanques que barraven el pas per la crescuda del cabal del riu i es va considerar una clara negligència. En aquell cas, van haver de pagar un total de 507,8 euros per mobilitzar quatre vehicles i vuit bombers.\nAquell any hi va haver un segon rescat. Un esquiador que el 13 de març va quedar atrapat per una allau mentre esquiava fora de pista i amb accés tancat a la muntanya de la Tossa, a la Masella. Li van cobrar prop de 2.400 euros per un dispositiu de 3 helicòpters, nou vehicles i 35 bombers.\nD'altres rescats que s'han cobrat són el d'un conductor mentre travessava el riu Segre a Lleida (13 de maig del 2015) amb un cost de 1.229 euros; la recerca de dues persones que es van perdre durant una ruta de Ribes de Freser a Queralbs i que no van avisar mentre l'operatiu de recerca continuava (factura de 839 euros).\nTambé s'ha tramitat el cobrament de dos falsos avisos d'incendi d'habitatge a Berga i Vic (el 2015 i 2018 respectivament) amb imports que no superen els 166 euros i un altre a Girona (el 2019) per 142 euros. També s'inclou un rescat de dos escaladors en una zona tancada i senyalitzada com a perillosa a la via ferrada la Teresina de Montserrat. Aquest rescat es va fer el juliol del 2018 i va costar 2.880 euros.


Qualsevol immoble que es vulgui vendre a partir d’ara haurà de disposar d’una certificació energètica - Altaveu el diari digital d'Andorra\nEn el cas dels béns immobiliaris de lloguer, la mesura, que permetrà als adquirents o arrendataris saber el cost en energia que hauran d’afrontar, no serà obligatòria fins al 2023\n29/01/2020 (18:15 CET)\nTot plegat deriva de l’aprovació, aquest dimecres, del Reglament de la qualificació de l’eficiència energètica en l’edificació. El text normatiu, que es desprèn directament de la Llei d’impuls i transició energètica i del canvi climàtic (Litecc), té la voluntat de fixar un model normalitzat de qualificació energètic dels edificis i habitatges únics per tal de millorar la transparència, la informació de cara a l’usuari així com també l’eficiència energètica del mercat immobiliari.\nEl reglament estableix que la qualificació relativa a l’eficiència energètica en l’edificació és de caràcter obligatori en tota transmissió onerosa de domini de béns immobles i també en aquells habitatges de lloguer. Aquest nou text permet que l’usuari pugui conèixer el consum energètic en energia final de l’habitatge i els costos energètics als quals haurà de fer front segons la qualificació de l’habitatge que anirà de la A (més eficient) a la G (menys eficient).\nAmb la voluntat de facilitar l’obtenció de l’etiqueta energètica, el reglament fixa un preu màxim de 240 euros per a l’elaboració i el registre de les etiquetes energètiques en les unitats amb una superfície inferior o igual a 80m2. Per a unitats de major superfície s’estableix un import màxim de 3 €/m2. Seran els tècnics competents en la matèria els encarregats de passar el certificat. L’aprovació del nou text deroga el Reglament de la certificació de l’eficiència energètica del 2012 que ja preveia la certificació energètica per al conjunt de l’edifici, però era una mesura de caràcter no obligatori.


Homeopatia a Farmàcia Bibiana de Roses\nFarmàcia Bibiana Martínez\nOrtopèdia-herbolari Martí Roca\nBlog Roses Salut\nL’Homeopatia és un mètode terapèutic que consisteix en curar a un malalt amb dosis molt\nbaixes d’una substància que en dosis altes en una persona sana produiria els mateixos\nsímptomes que volem curar. Com qualsevol altre medicament, els medicaments homeopàtics es\nvenen exclusivament a la farmàcia.\nEstrès, ansietat, depressió, cansament, problemes de son?\nA la farmàcia Bibiana, l’homeopatia constitueix una eina terapèutica de gran interès per ajudar a abordar, com a tractament únic o amb altres tractaments, diferents problemes de salut que tenim en el nostre dia a dia: des de còlics del lactant, grips, refredats, rinitis al·lèrgiques, trastorns del son o nerviosisme ocasional… A més, l’homeopatia persegueix l’equilibri de l’organisme a partir de la seva pròpia capacitat natural de reaccionar davant de la malaltia.\nA la farmàcia hi podem trobar un arsenal de productes de fitoteràpia per afavorir el repòs. La valeriana, per exemple, és una de les plantes més efectives contra l’insomni. D’altra banda, els remeis homeopàtics poden funcionar com a tractaments coadjuvants en els problemes del son, sobretot quan s’associen a una situació d’estrès o a una preocupació puntual.\nTambé, L’homeopatia s’empra per a l’alleugeriment de les agulletes, però també per calmar altres lesions musculars que poden sorgir en la pràctica esportiva\nEn els seus més de 200 anys d’història, l’homeopatia s’ha implantat en prop de 80 països i té més de 300 milions de pacients i al voltant de 248.400 metges que la integren en les seves consultes.\nEn el nostre cas, cada vegada són més les farmàcies que aconsellen habitualment medicaments homeopàtics.\nVine i t’informarem!!\nQuè és l'Aromateràpia? Estrès, insomni, alteracions cutànies, dolors musculars… són alguns dels…\nPLANTES MEDICINALS / FITOTERÀPIA\nLes plantes medicinals són la base de tota terapèutica natural moderna i no podien faltar…\nEls productes farmacèutics poden utilitzar gluten, farines, midons o d’altres derivats per a la preparació…\nGran Via de Pau Casals, 20, 17480 Roses, Girona\n872 26 95 88\n636 25 98 61\nDilluns – Divendres: 9h – 13:30h /\n16h – 20:00h\nDissabte: 9h – 13:30h\nRiera Ginjolers, 99 Roses (davant l’estació d’autobusos)\n972 154 550\n660 185 137\nDilluns – Divendres: 9h – 13:15h / 16:30h – 20h\nDissabte: 9:30h – 13:15h\nOrtopèdia Martí Roca\nRoses Salut 2022 - Política de cookies, Política de privacitat i Avís legal\nHola! Necessites ajuda? :)\nAmb qui necessites parlar?\nUtilitzem cookies per oferir-vos la millor experiència al nostre lloc web. Podeu obtenir més informació sobre les cookies que utilitzem o desactivar-les a la configuració.


Ricard Vilanova (bloc): Die unendliche Geschichte (1984) (The NeverEnding Story)\nDie unendliche Geschichte (1984) (The NeverEnding Story)\nGuió: Wolfgang Petersen, Herman Weigel\n[ Aventura, drama, familiar ] 1h 42min\n“Un noi amb problemes s’endinsa en un meravellós món de fantasia a través de les pàgines d’un llibre misteriós.”\nLa tenia sobrevalorada…\nMés enllà que, en el moment de l’estrena, a mi personalment no em va fer ni fred ni calor, en tenia un record millor del que finalment he pogut veure. També és veritat que ara he fet altres lectures que, en el seu moment, mai se m’haguessin passat pel cap. Però és que no té res… I que consti que els efectes especials de pa sucat amb oli m’encanten!\nBastian Balthazar Bux és un bibliòfil tímid i estrany de deu anys que viu a la ciutat fictícia de De Forest, Washington. És criat pel seu pare vidu i maltractat per matons de l'escola. En el camí cap a l'escola, s'amaga entre els bullies en una llibreria, interrompent el llibreter malhumorat, Carl Conrad Coreander. Bastian pregunta sobre un dels llibres que veu, anomenat "The Neverending Story", però el senyor Coreander aconsella la seva lectura. Amb la seva curiositat, Bastian s’apodera del llibre, deixant una nota prometent tornar-lo i s’amaga a l’envelat de l’escola per llegir. El llibre descriu el món fantàstic de Fantasia devorat lentament per una força malèvola anomenada "Res". El governant de Fantasia, l’emperadriu infantil, s’ha emmalaltit i el jove guerrer Atreyu té l’encàrrec de descobrir la cura, creient que una vegada que l’emperadriu estigui bé, el no deixarà de ser una amenaça. A Atreyu se li dóna un medalló anomenat Auryn que el pot guiar i protegir en la cerca. Tal com Atreyu exposa, el No convoca a Gmork, una criatura viciosa i molt intel·ligent com a llop, per matar a Atreyu.\nLa cerca d'Atreyu el dirigeix a l'assessora semblant a les tortugues, Morla the Ancient One, als pantans de la tristesa. Tot i que l'Auryn protegeix Atreyu, el seu estimat cavall Artax es perd al pantà, i continua sol. Morla no té les respostes que Atreyu busca, però el dirigeix cap a l’Oracle Sud, a deu mil quilòmetres de distància. Atreyu sucumbeix a l’esgotament intentant escapar dels pantans, però és salvat per la sort de Falkor. Falkor el porta a la llar de dos gnomes que viuen a prop de l’entrada de l’Oracle Sud. Els gnoms expliquen que Atreyu s’enfrontarà a dues portes abans d’arribar a l’Oracle. Atreyu passa per davant de la primera porta, The Sphinx Gate, però queda perplexa quan la segona porta, The Magic Mirror Gate, un mirall que mostra el veritable jo de l’espectador, revela a un noi que Bastian reconeix com a ell mateix. Atreyu finalment es troba amb l’Oracle Sud que li diu que l’única manera de salvar l’emperadriu és trobar un fill humà per donar-li un nou nom, més enllà dels límits de Fantasia. Atreyu i Falkor fugen abans que la Res no consumeixi l’Oracle Sud. En vol, Atreyu és tombat de Falkor de nou al mar de possibilitats, perdent a Auryn en el procés. Es desperta a la vora de les ruïnes abandonades, on Gmork es revela, havent estat a l’espera. Gmork explica que Fantasia representa la imaginació de la humanitat i, per tant, està sense límits, mentre que el no-res és una manifestació de la pèrdua d’esperances i somnis. Atreyu s’esvaeix i mata a Gmork mentre el no-res comença a consumir les ruïnes.\nFalkor, que havia aconseguit localitzar Auryn, rescata Atreyu a temps. Els dos es troben en un buit amb només restar petits fragments de Fantasia i temen que hagin fracassat quan veuen l'emperadriu 'Ivory Tower entre els fragments. Al seu interior, Atreyu es disculpa per haver fracassat l'emperadriu, però ella li assegura que ha aconseguit portar-li un fill humà que seguia la seva recerca: Bastian. Ella també explica que, de la mateixa manera que Bastian segueix la història d'Atreyu, "altres" segueixen la de Bastian, fent aquesta part de la història poc oberta. Quan el no-res comença a consumir la torre, l'emperadriu demana directament a Bastian que cridi el seu nou nom, però, amb la sorpresa que ell mateix s'ha incorporat a la història com el nen que buscaven, nega els esdeveniments com un simple fet de ser un història. La mort d'Atreyu estimula Bastian per pronunciar el nom que ha triat abans de perdre la consciència: "Lluna infantil". Bastian es desperta amb l'emperadriu, que li presenta un gra de sorra, l'únic romanent de Fantasia. L'emperadriu li diu a Bastian que té el poder de tornar Fantasia amb la seva imaginació. Bastian torna a crear Fantasia i, mentre vola a l’esquena de Falkor, veu restaurada la terra i els seus habitants, i que Atreyu s’ha retrobat amb Artax. Quan Falkor pregunta què serà el seu proper desig, Bastian torna a portar Falkor al món real per perseguir abans els matons. La pel·lícula acaba amb la narració que Bastian tenia molts més desitjos i aventures, i afegeix: "però aquesta és una altra història".


Suport al centre de tractament per a la desnutrició de Dowa, Malawi - Project detail\nPrevalença del VIH/sida a Malawi (%) segons l'OMS/UNICEF:\nInfants desnodrits acollits pel St Mary's Rehabilitation Centre al 2011:\nInfants que es beneficien d'un programa de seguiment integral:\nNens vacunats al dispensari:\nPersones beneficiàries dels medicaments essencials:\nPacients admessos a l'Hospital al 2011:\nAny en què es va fundar la missió:\nSuport al centre de tractament per a la desnutrició de Dowa, Malawi\nEn els últims anys, Malawi ha fet grans avenços en el seu desenvolupament com a país gràcies a dues estratègies: una política exterior prooccidental del govern democràtic i una política de portes obertes cap als refugiats de Moçambic i Rwanda, la qual cosa ha permès rebre molta ajuda internacional. Tanmateix, Malawi encara fa front a grans reptes, ja que és el país amb més població del món i un dels menys desenvolupats. La població és altament rural i el tabac és el principal material d'exportació.\nDesprés de dècades de silenci sobre aquesta epidèmia, que causa una disminució molt alta de les forces de treball i que acapara el 70% de la capacitat dels hospitals, el president de Malawi va posar en marxa un pla de xoc. Més d'un milió d'infants del país són orfes víctimes del VIH/sida i viuen en una situació de risc i vulnerabilitat màxims. Alguns d'ells hen de portar a terme les funcions de cap de família a la primerenca edat de 14 o 15 anys, i hen de fer-se càrrec dels seus germans més petits i tenir-ne cura.\nEl 2011, la Fundació Probitas, a través d'Active Africa, va col·laborar en la lluita contra aquesta epidèmia, aportant medicaments i material mèdic per a un dispensari a Dowa, una de les zones més pobres del país. Impulsat el 1992 per les diòcesis de Lilongwe i gestionat actualment per les Germanes de Maria Mediadora, el St Mary's Rehabilitation Centre (Chezi) té com a objectiu principal ser un centre de rehabilitació per a persones afectades per la malnutrició.\nEl centre, que compta des de fa alguns anys amb el suport de l'ONG Active Africa, atén els problemes de salut de la població (malnutrició en un gran nombre de casos) i duu a terme programes de salut maternoinfantil i de prevenció de malalties com la sida. Atén més de 100 consultes diàries i disposa d'un hospital amb 200 llits i una granja-escola-hort, entre d'altres programes, que es gestionen amb 70 persones locals.\nLa missió acull 160 infants, que es distribueixen en vuit cases segons les edats. Tanmateix, les necessitats en aquest sentit són tan grans que la missió va haver d'ampliar el servei i en l'actualitat duu a terme un programa especial mitjançant el qual es fa el seguiment escolar i sanitari de 400 infants.\nA més, la missió compta amb cinc clíniques a les muntanyes de Dowa, a les quals cada mes es desplaça un equip mèdic i d'infermeria amb la finalitat de vacunar els menors de 5 anys i fer un seguiment nutricional exhaustiu dels infants amb desnutrició, així com de detectar-ne nous casos.


Quan vaig conèixer la Montserrat... - Endrets - Geografia Literària dels Països Catalans\nQuan vaig conèixer la Montserrat...\nObra:Material d'enderroc (p. 131)\nIndret:Casa familiar de Montserrat Roig (Dreta de l'Eixample)\nQuan vaig conèixer la Montserrat era una adolescent preciosa que mantenia creences religiosos, que anava a missa i tot això, com jo mateix. Però havia evolucionat amb una voraç rapidesa. Em va deixar enrere, malgrat que ens portàvem cinc anys. Jo era un ganàpia, però la meva candidesa sobrepassava la seva amb escreix.\nLa seva família, que ja he citat abans, pertanyia a la mitjana burgesia il·lustrada, catòlica i prudentment catalanista. Burgesia de la dreta de l'Eixample barceloní. El seu pare i la seva mare eren unes persones magnífiques i equilibrades. Tenia un germà i una colla de germanes, ben diversos entre si i tots plegats més o menys desequilibrats. Els pares, en veure que començava a prendre decisions fora de la norma de l'època, van protestar i van intentar retenir-la, però de manera força prudent, i després van anar evolucionant sense esvarar-se gaire. Quan anys més tard la Montserrat va decidir dissoldre legalment el seu matrimoni per l'Església, ben trencat des de feia molt de temps (en tornaré a parlar), va ser el pare qui va portar l'assumpte de manera decidida, convençut que era allò el que convenia. I va aconseguir que l'Església dissolgués el vincle.\nVolia ser actriu, ja ho he dit. Sempre ho va voler ser, però tenia una germana que, decididament, sí que n'era, i la seva àvia, amb escepticisme i fent servir el castellà, li havia deixat anar que «nunca segundas partes fueron buenas». No es convertiria mai, doncs, en actriu professional, encara que durant anys, amb freqüència sacsejada, més o menys com jo, va actuar a força muntatges de grups de teatre independent. De fet mai no va deixar d'«actuar». Alhora volia ser escriptora. I en això sí que se'n va sortir; es convertiria en una narradora de prestigi.


FiraTàrrega presenta el seu programa Suport a la Creació 2017 - Notes de premsa - FiraTàrrega\nDijous, 6 de d’abril de 2017\nFiraTàrrega presenta el seu programa Suport a la Creació 2017\n14 companyies nacional i internacionals realitzaran residències creatives a la ciutat de Tàrrega durant els mesos previs a la Fira.\nDes de l'abril a l'agost, els projectes es presentaran en diversos assajos oberts al públic, que tindran lloc a Tàrrega i a Lleida.\nLa participació, lema d'aquesta edició, la dona, la memòria històrica i la inclusió són els temes principals dels projectes seleccionats.\nFiraTàrrega presenta el seu programa Suport a la Creació 2017, que enguany arriba a la seva setena edició. La Fira rebrà 14 companyies nacionals i internacionals (Portugal, Xile i Uruguai), que realitzaran residències artístiques a Tàrrega per a preparar els seus projectes escènics, i que posteriorment es presentaran a la 37a edició de FiraTàrrega 2017, del 7 al 10 de setembre.\nA través d'aquest programa, la Fira té la voluntat explícita de dinamitzar i acompanyar els processos de creació artística que tinguin un ingredient clar de recerca i d'innovació en l'àmbit de les arts de carrer i la no-convencionalitat escènica, així com aquells que continguin elements de participació activa per part de la ciutadania.\nAnualment es fa una selecció de projectes i s'acorda un pla de residències que integra el corpus de coproduccions de FiraTàrrega. L'estructura de l'organització es posa al servei dels creadors, que fan una estada de treball a Tàrrega per donar forma i recorregut als seus espectacles. La vocació internacionalitzadora de FiraTàrrega comporta que algunes d'aquestes propostes de creació vagin en la línia d'incentivar coproduccions transnacionals d'arts de carrer.\nUn dels trets distintius del programa Suport a la Creació és precisament la voluntat d'apropar a la ciutadania de Tàrrega els processos de creació de les companyies seleccionades. El projecte ha esdevingut un programa d'activitats complementari a l'oferta cultural del municipi, oferint entre els mesos d'abril i setembre, un seguit d'assajos oberts a la població. Aquest any s'han programat un total de 14 assajos oberts, on les companyies tenen l'oportunitat d'interactuar amb el públic i de crear un diàleg amb el paisatge humà i local de la població.\nLES COMPANYIES DEL PROGRAMA SUPORT A LA CREACIÓ 2017\nLes 14 produccions d'enguany conformen un avançament del que serà la programació d'aquest 2017. Són una selecció que consta de perfils i disciplines molt diferents, des d'especialistes en circ, dansa o teatre fins a les arts visuals. El programa Suport a la Creació d'enguany gestarà projectes on la participació, el lema d'aquest any 2017, serà l'eix conductor i també ho farà amb la figura de la dona, la memòria històrica i la inclusió.\nEnguany quatre dels projectes seleccionats tenen una vinculació molt estreta amb el Màster de Creació en Arts de Carrer de FiraTàrrega, com és el cas d'Harinera (Te ganarás el pan con el sudor de tu frente) de la xilena Andrea Paz, un muntatge nascut a partir del seu projecte final de Màster a l'edició 2015. Paz reflexiona sobre la responsabilitat col·lectiva i individual davant de situacions de canvi, sobre com el mercat immobiliari lucratiu condiciona el futur del territori i dels seus habitants.\nD'altra banda, Patricia Habchy, exalumna del Màster, presentarà The meeting point, una trobada entre un home cec i una dona a l'espai públic que, tot combinant dansa i música d'acordió, planteja com es poden minimitzar les dificultats i desmantellar els estereotips. La música, els sons, la respiració i la poesia poden substituir o compensar la visió o l'audiodescripció?\nEl col·lectiu escènic Eléctrico 28 on participa Alina Stockinger, també exalumna, està treballant amb Momentos estelares de la humanidad, que a partir del títol del llibre de Stefan Zweig, enceta una reflexió sobre la història, el poder i les obsessions humanes. En aquest site specific amb aforament reduït, els moments estel·lars de la història són petits moments de la vida quotidiana i seran narrats a través d'uns auriculars.\nFerida, una creació conjunta de Rui Paixão, Catarina Campos, Alba Torres, Pau Masaló i Quim Giron és un projecte site specific basat en el treball conjunt de creadors catalans i portuguesos de diverses disciplines artístiques, sota la direcció de la portuguesa Julieta Aurora Santos, de la reconeguda companyia portuguesa Teatro do Mar i exalumna del Màster de Creació en Arts de Carrer. Una coproducció induïda i compartida entre FiraTàrrega i Imaginarius - Festival Internacional de Rua de Santa Maria da Feira, que parteix del concepte de memòria històrica com a eix articulador. Una oportunitat de diàleg artístic entre dos països veïns que parlen poc.\nDe la mateixa manera que amb Ferida, la memòria històrica i, en aquest cas també, la dona són dos temes que estaran molt presents, com per exemple a Màtria (narrar el silenci) de la creadora Carla Rovira, una peça de teatre que va de la memòria privada a la memòria col·lectiva. A partir de l'afusellament d'un tiet avi el 1939 pel règim franquista i de la descoberta d'unes cartes personals, la Carla es qüestiona com encarar la memòria familiar en un estat forjat en l'oblit i també quin és el paper de la dona i de les mares en aquesta part silenciada i endolada de la història.\naXamor de mvmproduccions és una coproducció de FiraTàrrega i el Festival Internacional de Teatro Clásico de Almagro, dirigida per Txell Roda. Un espectacle de carrer que fa un reconeixement als referents dramàtics oblidats de la literatura del Siglo de Oro i que té l'objectiu de posar la dona al centre de l'escena. Un contrapunt contemporani i enginyós a la tradicional mirada androcèntrica de la història de la literatura.\nPel que fa a les produccions internacionals, el programa Suport a la Creació es completa amb la companyia de dansa xilena La Licuadora (present a FiraTàrrega 2016), que presentarà Lúcidos, el seu nou treball on utilitza principalment el cos en moviment, la improvisació i els efectes lumínics i sonors. Narracions abstractes de llum, color i ombra que apel·len els sentits i la percepció.\nEn aquest sentit cal afegir també Rehistorización Presencial de l'uruguaiana Pamela Montenegro, un encàrrec específic de FiraTàrrega que vol fer una mirada crítica a l'explotació agrària del territori arran de la construcció del canal Segarra-Garrigues, que planteja una mirada respectuosa i d'inspiració humanística al territori.\nUn dels propòsits de FiraTàrrega és recolzar i apostar per la creativitat escènica de joves companyies de Lleida. És el cas de la companyia Íntims Produccions, que després del seu èxit amb Wasted, espectacle sorgit del Programa Suport a la Creació 2015, es llença a la piscina escènica amb Pool (no water), un text de Mark Ravenhill, adaptat per Iván Morales i amb direcció de Marc Salicrú, Anna Serrano i Elena Martín. Una peça visceral i impactant que parla sobre la fragilitat de l'amistat, l'enveja, l'èxit i el significat de l'art en la vida dels creadors.\nEl lleidatà Ferran Orobitg presentarà Límits, un solo de teatre físic multidisciplinari on conflueixen el circ, la manipulació d'objectes, el moviment, el teatre, la música i el clown. Una història inspirada en el conte L'elefant encadenat de Jorge Bucay, plantejada com a metàfora dels marcs mentals que ens autoimposem i que ens impedeixen créixer com a persones.\nLa plataforma de creadors Kognitif, liderada pel Arcadi Poch i la reconeguda i premiada artista d'street art Andrea Michaelsson - Btoy plantejaran Powerball, una intervenció pictòrica mural basada en la tècnica del stencil, acompanyada d'accions de parkour, moviment, música i spoken word. Una intervenció a l'espai públic de Tàrrega, que reivindica la cultura com a vehicle de transformació social.\nDe la mateixa manera que Powerball de Kognitif, la nova proposta de la companyia Moveo, Conseqüències, també treballa el tema de la hibridesa, amb un espectacle de moviment que trenca la distància entre el que mira i el que és mirat, entre el que viu i el que actua. L'espectador és convidat a emergir del seu estatus passiu i a executar el moviment, per a explorar tres qüestions principals. Primerament, l'oposició entre realitat i ficció, veritat i mentida i actor i espectador. També les relacions entre els membres del grup social i, en tercer lloc, la representació de l'invisible a través d'allò més visible.\nFiraTàrrega es compromet també amb les companyies consolidades que aposten pel risc i d'altres disciplines, fora de la seva zona de confort habitual. Enguany ho farà amb Udul, de Los Galindos que, amb la incorporació d'Anna Pascual i Benet Jofré, afronten un exercici de recerca i redescobriment de les capacitats corporals i de confrontació emocional de l'individu.


Docents i professionals del món rural analitzen el futur de l'agricultura a València - À Punt\nDocents i professionals del món rural analitzen el futur de l'agricultura a València\nEl congrés La Formació Professional com a Motor del Desenvolupament té lloc des d’aquest dimecres fins divendres.\nProfessorat de formació professional i professionals del sector agrari i agroalimentari participen des d’aquest dimecres i fins divendres en el Congrés Europea Espanya a València, en què s'analitzaran les experiències d'altres regions, l'FP dual, la despoblació rural, els projectes europeus i l'educació contínua.\nSota el títol La Formació Professional com a Motor del Desenvolupament, el congrés compta amb ponents com el president de la Cooperativa de Desenvolupament Rural Clot d’en Simó, Ramón Mampel; el coordinador del grup CETA Río Magro, Antonio Conchell; i la gerent del clúster espanyol de productors de bestiar porcí, Alba García.\nLa trobada, que té el suport de la Generalitat, Anecoop i el Cefire, gira al voltant de les experiències dels socis d'altres regions que conformen Europea Espanya, que té com a objectiu promoure activitats que tinguen com a finalitat la investigació, la innovació i la promoció de la formació professional agrària, alimentària i mediambiental.


Arafat serà el president de l'ANP fins a la creació de l'Estat palestí\n28 maig 2020 14:53\nEl comitè central d'Al Fatah ha decidit mantenir-lo en el càrrec\nEl president Iasser Arafat ha obtingut una important victòria en neutralitzar els seus opositors al Comitè Central d'Al Fatah, que han ajornat la designació d'un primer ministre fins després de la creació d'un Estat independent. El nomenament d'un responsable de l'Executiu es farà només després de la creació d'un Estat palestí a Cisjordània, Gaza i Jerusalem oriental, va informar a la premsa la ministra d'Assumptes Socials de l'Autoritat Nacional Palestina (ANP), Intizar al Uazir (Um Yihad). Al Fatah és el principal moviment dels vuit que conformen la coalició de l'Organització per a l'Alliberament de Palestina (OAP).\nFonts polítiques partidàries a l'ANP, interpretaven la decisió com una «derrota» per al secretari del Comitè Executiu de l'OAP, Mahmud Abas (Abu Mazen), qui era candidat per al lloc de primer ministre al costat d'Arafat amb el suport d'un grup de diputats d'Al Fatah a la Cambra Legislativa. «Abu Mazen», considerat un dels possibles successors d'Arafat, i vist a Israel com un polític moderat, va criticar aquesta setmana a l'alçament armat o Intifada contra l'ocupació d'aquest país a Cisjordània i Gaza, en considerar-ho «un error que va causar la destrucció al poble palestí».\nAquesta és una opinió compartida pel ministre de l'Interior palestí, Abdel Razek al Yehie, i pel president de la Cambra Legislativa, Ahmed Qurea (Abu Alá), qui va fer una crida a «reflexionar» sobre la Intifada en complir-se el seu segon aniversari el passat 28 de setembre. La decisió del Comitè d'Al Fatah és vista, també, com un revés per a Israel i els Estats Units, que descarten com «irrellevant» Arafat, i advoquen per un canvi.


22 d'abril del 2021, la data proposada per la Cimera Iberoamerica\n22 d'abril del 2021, la data proposada per la Cimera Iberoamericana presencial\nEnllaçar amb el final de la temporada d'esquí aprofitant que tot el parc hoteler estarà obert, és un dels motius que ha fet que la setmana del 22 d'abril del 2021 sigui l'escollida per celebrar de manera presencial la Cimera Iberoamericana amb els caps d'Estat i de govern. La resta de trobades sectorials es farien de manera telemàtica.\nAndorra no vol deixar escapar l'oportunitat d'estar al centre d'atenció i ha pres la decisió, amb la secretaria general iberoamericana, d'organitzar de manera presencial la reunió de caps d'Estat i de govern de la Cimera Iberoamericana el 22 d'abril del 2021. Tot dependrà de l'evolució en aquelles dates de la pandèmia. També es vol aprofitar que la temporada d'esquí, tot i arribar al final, encara no estarà tancada.\nLes trobades sectorials seran virtuals i començaran el 16 de setembre amb la reunió de ministres de Medi Ambient, que fa deu anys que no es troben. Ubach ha declarat que s'utilitzarà el pressupost previst per al 2020 el 2021, però la secretaria de la fundació creada per a la Cimera sí que haurà d'ajornar el tancament uns mesos.\nLa data del 22 d'abril per a la trobada de caps d'Estat i de govern es ratificarà a la reunió telemàtica dels ministres d'Exteriors el 26 de novembre. El calendari de reunions inclou trobades temàtiques a l'entorn de l'educació, les administracions públiques, ciència, tecnologia, innovació i trobades d'entitats cíviques. El Fòrum Empresarial també serà presencial i se celebrarà coincidint amb la trobada dels caps d'Estat.


Barcelona. Dimecres, 19 de febrer de 2020. 19:19\nActualitzat Dimecres, 19 de febrer de 2020. 19:19\nL'Institut Català de les Empreses Culturals (ICEC) té aquest 2020 un pressupost de 63,5 milions d'euros, un 8,5% més del què ha disposat els darrers anys amb comptes prorrogats. Un increment encara insuficient pel seu director, Miquel Curanta, que no obstant això permet recuperar dotacions congelades o desaparegudes, com ajuts a la música en viu, a les galeries d'art i a esdeveniments de cultura digital. El pressupost també compensa els 16 milions d'euros de la taxa audiovisual tombada pel TC -tal com va avançar l'ACN- i permet obrir noves línies d'ajuts. Per exemple, oferir subvencions a l'edició del còmic en català, a la producció de podcasts radiofònics, a projectes de realitat virtual i a fires o esdeveniments del sector editorial.\nAmb 63,5 milions d'euros, el pressupost de l'ICEC segueix sent l'ens més ben dotat del departament de Cultura. A més, l'augment global de la partida cultural als pressupostos de la Generalitat el beneficia amb un increment del 8,5% respecte l'any passat. Part d'aquest creixement es destinarà a compensar la pèrdua dels ingressos provinents de la taxa audiovisual, que aportava uns 16 milions d'euros, tal i com ja va avançar l'ACN al desembre.\nEl nou pressupost permetrà a l'ens "posar al dia" els pagaments endarrerits dels ajuts compromesos des del 2017 i que es van veure laminats per la pèrdua de la taxa. I alhora, oferir subvencions per valor de 16 milions a tres anys vista fraccionats amb "percentatges correctes" (més idonis per als beneficiaris), ha detallat Miquel Curanta aquest dimecres. Així, aquest 2020 tant la convocatòria de subvencions per a llargmetratge de ficció i documental com la línia de suport al desenvolupament a projectes audiovisuals com sèries i animació, estaran molt més ben dotats. A més, s'estrenarà una línia de subvenció destinada a les coproduccions internacionals "minoritàries".\nPerò, al marge d'aquesta bona notícia per al sector audiovisual, l'ICEC ha informat avui de l'obertura de noves línies d'ajuts públics en àmbits fins ara poc o gens abordats. És el cas dels 100.000 euros en aportacions reintegrables (entre el finançament i la subvenció) per a l'edició de còmics en català, una línia de subvencions de 120.000 per la creació de podcasts o una altra per a projectes de realitat virtual (relacionats amb el món cultural).\nEn l'apartat de novetats, s'estrena també una subvenció a projectes "multisectorials", al marge de disciplines artístiques; un pla d'emprenedoria cultural (formació, acompanyament i línia de subvenció de 350.000 euros); una línia de subvenció per a projectes promoguts per entitats del sector editorial (fires, encontres, etc.) i una important línia de subvenció (300.000 euros) per la producció i difusió de programes culturals per la televisió.\nLa música és un dels sectors beneficiats en el capítol d'ajuts i línies d'actuació "recuperades". Amb el nou pressupost l'ICEC fa una "posada al dia" de la línia de suport a la música en viu (per a petits i mitjans festivals), tornant a la dotació d'1,2 milions d'euros que tenia el 2012 i abandonant la pràctica de fer les aportacions a any vençut. En aquest sentit, enguany es publicarà una doble convocatòria per a activitats del 2021 i el 2022.\nA més, es posa en marxa una nova línia de "suport i difusió de carreres discogràfiques", que podria ser superior als 200.000 euros, encaminada a "ajudar" les ràdios privades perquè apostin per nous talents en català i els difonguin a les seves respectives emissores. En realitat, és una transformació de l'antic conveni amb aquestes ràdios per la difusió d'artistes en català. En conjunt, l'ICEC destinarà aquest 2020 5,6 milions al sector musical.\nEncara en l'apartat d'ajuts recuperats, destaca la línia de subvencions a esdeveniments de cultura digital (convocada per darrer cop el 2018) o la línia de suport a les activitats de difusió i promoció de la programació de galeries, que no es convocava des del 2017.\nEl 2020 el pressupost dedicat a les arts escèniques creix en un milió d'euros respecte el 2019. Entre altres millores, enguany es convocaran les diverses línies pluriennals (2020-2023) de suport al desenvolupament i producció de teatre, que dedicaran 11,1 milions al sector (una línia d'ajuts que va néixer el 2014 i que aleshores oferia 6 milions d'euros, ha remarcat Curanta).\nEl suport a l'exhibició també creix i ho fa en un 28%, amb 916.000 euros destinats. Finalment, l'ICEC destinarà fins a 90.000 euros (un 30% més) a la seva línia destinada a les infraestructures teatrals, especialment per a equipaments de fora de Barcelona.\nTot plegat, sabent que principis del segon trimestre el departament de Cultura presentarà el Pla Integral del Teatre, impulsat entre altres per l'ICEC, i que entre altres objectius orientarà les polítiques públiques envers aquest sector pels propers anys.\nEls grans eixos\nEn conjunt, l'ICEC incorpora enguany 9 línies d'ajuts, que s'afegeixen a les 45 ja existents. Aquestes línies es despleguen sota sis "eixos" temàtics en els quals la institució vol posar èmfasi a l'hora d'atorgar ajudes. Per exemple, la "mirada de gènere". En aquest sentit, la institució "bonificarà" tots els projectes on hi hagi presència de dones i "blindarà per bases" que les comissions de decisió de les subvencions siguin paritàries, entre altres. Els altres eixos que es consideraran són la contribució al foment del català, al desenvolupament de públics, la sostenibilitat ambiental, l'impuls del talent emergent i el suport als "emprenedors" culturals.\nSobre la transparència en la concessió de subvencions al sector cultural, Miquel Curanta, ha apuntat que "totes les línies i decisions estratègiques es prenen de manera consorciada" amb tots els sectors als quals representen. El sector cultural està representat al consell d'administració de l'ICEC, als òrgans de decisió i també en les reunions bimestrals ('impulsa' ICEC) d'avaluació.\nDel pressupost de 63,6 milions d'euros de l'ICEC, 47,2 van a parar directament al suport a projectes culturals (audiovisual, arts escèniques, sector editorial, cultura digital i música). La resta sufraguen despeses de personal de l'ens, així com dels equipaments que en depenen directament (la Filmoteca de Catalunya i el seu Centre de Conservació i Restauració, i el centre Arts Santa Mònica).


Torra no fa cap pas enrere: "amb aquestes condicions no votarem els pressupostos de l'Estat" La República\nTorra no fa cap pas enrere: “amb aquestes condicions no votarem els pressupostos de l’Estat”\nQuim Torra assegura que, malgrat la recent reunió amb Pedro Sánchez, “no es donen les condicions per votar a favor dels pressupostos de l’Estat”. En la tradicional ofrena floral a […]\nAleix Ramirez Morlans 25/12/2018\nQuim Torra i una representació del Govern, davant la tomba de Francesc Macià\nQuim Torra assegura que, malgrat la recent reunió amb Pedro Sánchez, “no es donen les condicions per votar a favor dels pressupostos de l’Estat”. En la tradicional ofrena floral a la tomba de Francesc Macià, el president de la Generalitat ha advertit que des de Catalunya “no es tolerarà un altre 155”.\nLa desfranquització d’Espanya, la regeneració democràtica i la creació d’una comissió internacional de mediació, punt avançat pel vicepresident Aragonès en una entrevista a Catalunya Ràdio, formen part de la proposta que Torra va presentar al Gobierno.\n“Som un poble conscient de portar a terme el determini del referèndum d’autodeterminació”, ha recordat el president, que a la vegada ha reivindicat “la lluita contra la repressió” i “l’escola catalana” com a eixos vertebradors de la societat catalana.\nTorra, que aquest matí visitarà els presos polítics a Lledoners, també ha reivindicat com a Catalunya “som republicans i la institució monàrquica no la considerem pròpia”.


Unió Esportiva Olot » PRÈVIA J20: La lluita és innegociable\nDesprés de la dolorosa ensopegada contra l’Hospitalet, la Unió Esportiva Olot visita aquest dissabte (17h) el Camp d’Esports de Lleida amb la voluntat de refer-se i treure un resultat positiu per agafar moral en aquestes últimes jornades. Gabri Garcia recupera efectius, entre ells el defensa Carles Mas, però té la baixa del migcampista Pedro del Campo. El conjunt de Molo, també immers en una mala dinàmica, busca un triomf per impulsar-se a la zona mitja-alta de la classificació.\nPassar pàgina. Aquest és l’objectiu de la UEO en la primera de les tres finals que li queden abans d’acabar la primera fase del curs. Oblidar el cop de l’Hospi i nodrir-se de confiança amb un bon marcador en un escenari de gran magntiud com és el Camp d’Esports. Toquem de peus a terra i sabem que la situació és difícil, però també sabem que en aquests moments la fórmula ha de passar per la unió, el treball i el compromís. Tots els punts s’enduen a la segona fase i per tant és primordial acumular-ne el màxim per començar ben a prop de la resta de conjunts catalans i valencians. Al·licients a nivell tangible i també intangible, ja que l’equip necessita donar un cop d’efecte per creure en les seves possibilitats i rearmar-se en l’aspecte anímic i moral.\nEl rival d’aquest dissabte és el Lleida Esportiu, anteriorment denominat UE Lleida, un dels clubs més potents del futbol català i que fins i tot ha trepitjat les categories professionals. Sempre ha estat un habitual de la zona de play-off o dels llocs que s’acosten a aquestes posicions de privilegi. Entrenat per Molo, el conjunt del Segrià ocupa actualment la sisena posició del subgrup amb 22 punts, a set punts del tercer classificat i només un punt per sobre de les places de perill. En els últims cinc partits ha sumat una victòria i quatre derrotes, l’última al camp del Nàstic de Tarragona (1-0). Una plantilla amb noms destacats com Abel Molinero, Chavero, Pau Torres, Fernando Cano, Quim Araújo o Raúl González, el màxim golejador amb sis dianes. A casa seva, al Camp d’Esports, el balanç és de 4 victòries, 1 empat i 3 derrotes.\nEl partit, corresponent a la jornada 20 del campionat de lliga del subgrup A del grup tercer de Segona B, es disputarà aquest dissabte a les 17h a porta tancada al Camp d’Esports de Lleida i es podrà seguir per Ràdio Olot i per l’streaming de pagament del club lleidatà (lleidaesportiu.tv). Pel que a les baixes, Gabri recupera Kilian, Salinas i per fi el central banyolí Carles Mas però perd Pedro del Campo per una contusió òssia d’una hiperextensió del genoll. Som-hi, vermells! A competir fins al final!\nBAIXES: Pedro (lesió).\nLa prèvia de Gabri:\n“El cop va ser dur contra l’Hospi però ens hem de tornar a aixecar i continuar competint fins al final de temporada. Hem d’arribar preparats en l’aspecte anímic i físic per a la fase final, que serà importantíssima”.\n“Estem en una situació difícil, desgraciadament no hem pogut fer reaccionar l’equip i sumar més punts. Hem de ser realistes i sortir d’on estem. Hem de lluitar i assumir que hem de salvar l’equip a la categoria, tenim els peus a terra”.\n“Estem treballant per competir millor del que hem fet. Hem de sumar el màxim de punts per afrontar l’altra fase a prop dels equips contra els que haurem de competir”.\n“El Lleida és un equip amb variants, té un bloc molt competitiu i cada any fa molt bones plantilles. És un dels equips importants de la categoria amb un estil bastant definit. Al seu camp sempre ha estat un rival molt fort”\n“El Camp d’Esports és un camp de grans dimensions, nosaltres tractem bé la pilota i ens sentim més còmodes en aquest tipus de camps”.\n“Intentarem ser un equip que es faci fort a partir de la pilota, hem d’intentar portar el partit allà on volem. El partit de l’Hospi ens ha de servir d’experiència per sortir concentrats des del primer minut”.\nHem trobat fins a 13 visites al camp del Lleida amb un balanç total de 8 derrotes, 3 empats i 2 victòries. De bon record és la victòria olotina de fa dos cursos amb gol del capità Héctor Simón en la segona meitat (0-1). Curiosament, el timó llançanenc compleix 37 anys aquest dissabte i espera, ara des del cos tècnic, col·laborar en gestar una altra alegria a domicili. Pel que fa a l’últim precedent del curs passat, repartiment de punts amb gols d’Álvaro Salinas i Adri León (1-1).


Gestió acadèmica | Secretaria digital\nArxiu de la categoria: Gestió acadèmica\nTancament de l’exercici econòmic 2017 i novetats\nEstat de les incidències sobre la gestió econòmica. (Document enviat als centres recentment)\nNovetats de gestió econòmica incorporades:\nEs poden pagar ingressos i factures del 2017 a l’exercici 2018\nAbonaments sense recuperar la factura.\nCreació de subpartides d’una partida amb import imputat.\nLlibre de registre de factures rebudes.\nEs poden anul.lar traspassos de saldos de tresoreria i de comptes extrapressupostaris.\nHan modificat els informes de tancament de l’exercici.\nEs pot informar de la data de pagament de la liquidació de l’IRPF.\nEs pot indicar el saldo inicial dels centres de cost.\nNou menú de regularitzacions.\nCal netejar periòdicament la memòria CAU dels navegadors per tal que Esfera funcioni bé.\nAspectes a tenir en compte sobre avaluació i altes/baixes d’alumnes.\nEl model que es tria d’avaluació es té per tot el curs.\nPer iniciar la segona avaluació la primera ha d’estar tancada.\nQuan un alumne surt en cursiva a Esfera és que el procés de baixa no està ben completat.\nBAIXAMAN- baixa feta manualment quan una família informa que se’n va del centre.\nBAIXAGES- La família fa la matrícula de l’alumne en un altre centre i el centre d’origen no ho sabia.\nQuan apareix a Esfera un alumne nou cal revisar que l’expedient acadèmic estigui bé abans d’acceptar-lo.\nQuan has de donar de baixa un alumne a mig curs s’ha d’elaborar l’informe. S’ha de baixar, escriure el que s’hi vol posar, convertir-lo en pdf i pujar-lo a Esfera.\nÉs convenient mirar l’apartat de FORMACIÓ quan s’han de fer accions puntuals per recordar com s’han de realitzar correctament.\nCal anar revisant l’apartat AVISOS, només el veu l’equip directiu.\nCodis d’arxius de centre\nNova llei de contractes entra en vigor el 9 de març.\nAquesta setmana s’ha enviat un correu al centres. Hi haurà una petita sessió de formació.\nLa novetat: en els contractes de serveis i subministraments és considerarà un contracte menor quan no passi de 14.999 euros, IVA exclòs.


Betel 21 | Església Jove\nDesenes de joves participen d’una experiència espiritual innovadora\nEl passat dissabte, 17 d’abril, es va celebrar Betel 21, una innovadora proposta dirigida als joves diocesans que prometia viure una experiència de Déu. En aquesta primera edició, el lema proposat pels organitzadors va ser “Et vull viu”. I afegien: “perquè Crist viu, ens vol viu i ens convida a compartir amb el món la seva Vida”.\nGuiat per dos presentadors joves i al so d’una banda musical de lloança reunida per a l’ocasió, van anar passant els ponents. El Padre Joaquín (Instagramer @joaquinconp) va començar explicant el significat del lema “Et vull viu”. Després va donar pas a un tendre testimoni i una dinàmica sorpresa. L’artista Patrícia Trigo (@pati.te) va regalar als participants un dibuix en directe d’una Mare de Déu per a Betel i després, una preciosa entrevista dedicada als talents que Déu ens dóna. Tot el terreny estava preparat per l’Enhamed, atleta paralímpic guanyador de 4 medalles d’or. El nedador ens va commoure reflexionant sobre la confiança cega en el Senyor. I això no va ser tot: una adoració eucarística presidida per Mons. Antoni Vadell, bisbe auxiliar de Barcelona, va culminar la jornada.\nBetel21 neix com una jornada organitzada pel Secretariat diocesà de pastoral amb joves de l’Arquebisbat de Barcelona en què joves de 18 a 30 anys es reuneixen per viure una experiència de Déu a través de ponències, música i pregària. Crist viu, ens vol vius i ens convida a compartir amb el món el seu amor.


Montblanc | Costa Daurada\nParc de les Olors de Montblanc\nVisites guiades i concertades perquè estimuleu els sentits i descobriu les propietats i usos de les plantes. Els Parcs de les olors són espais enjardinats concebuts per a ser viscuts, compartits i descoberts a través de gairebé tots els nostres sentits.\nCavallers i llegendes medievals a Montblanc\nMontblanc és un municipi Medieval que ens transporta a temps de princeses i cavallers quan es passeja pels seus carrers. Hi teniu moltes opcions! Cada dia es pot visitar la muralla que protegia la ciutat dels atacs militars i dissabtes, diumenges i festius, aquesta visita es pot fer guiada i incloent una degustació. Si us voleu aventurar a la vila pel vostre compte podeu fer la ruta ‘Montblanc, cròniques d’una vila medieval’ llogant un mòbil a l’oficina de turisme o descarregant l’app per a iPhone o Android, o podeu optar per la visita guiada que s’ofereix del nucli històric.


La Institució Francesc de Borja Moll i la Nova Editorial Moll et volen acompanyar aquests dies i oferir-te continguts gratuïts en línia - Institució Francesc de B. Moll\nper\tadmin\t/ Dimecres, 18 març 2020\t/ Publicat a Notícies\nDes de la Institució Francesc de Borja Moll volem fer tot el possible per alleugerir la preocupació d’aquests dies i intentar estar al teu costat per fer més agradable el temps que hem de passar a casa.\nPer això, estam treballant per oferir-te lectures, continguts, activitats i altres propostes que ens permetran viatjar més enllà de les parets que ens envolten.\nPer començar, ens hem proposat recuperar i compartir amb vosaltres una selecció de les Rondaies Mallorquines que es varen enregistrar al seu dia a Radio Popular, a iniciativa, amb el guiatge i la veu de Francesc de B. Moll.\nCada dia i des de la plataforma YouTube podrem escoltar alguns dels grans clàssics dels contes populars nascuts de la tradició oral que van ser recollits per mossèn Antoni Maria Alcover, sota el pseudònim d’en Jordi des Recó: “N’Espardenyeta”, “En Joanet de Sa Gerra”, “Ous de somera”, “N’Espirafocs”, “S’estudiant de sa cova de Salamanca”, i tantes altres.\nLes rondalles sempre ens han acompanyat i han format part de la nostra vida, la seva prosa riquíssima va aconseguir un fet insòlit, reflectir l’ànima del nostre poble.\nDe la mateixa forma, hem considerat oportú facilitar-vos recursos en línia gratuïts destinats als més petits de la família, disponibles a la web del material de lectura i escriptura progressiva Ansa per ansa (www.ansapersansa.cat), on hi podreu trobar més de 1.500 exercicis, cançons, jocs i entreteniments que ajuden els infants a practica la lectura i l’escriptura per fer a casa de forma divertida, jugant a l’ordinador.\nFinalment, es compartiran de forma gratuïta i en format PDF alguns títols del fons històric de l’Editorial Moll.\nAl llarg d’aquests dies, i en la mesura que sigui possible, la Nova Editorial Moll continuarà fent entregues a domicili de les comandes, tot extremant les precaucions i les mesures higièniques.\nPodeu consultar el catàleg en línia a: www.editorialmoll.cat.\nAra més que mai podem fer que la lectura sigui una de les nostres millors companyies!


ENTRENAMENTS GRUP - TERRASSA :: Veure tema - Crònica de la Marxa de la Primavera\nCrònica de la Marxa de la Primavera\nPublicat: Dl Mai 15, 2006 5:22 am Assumpte: Crònica de la Marxa de la Primavera\nFer una caminada s'està convertint en aquesta època de l'any per nosaltres amb quelcom quotidià. Ahir vam anar de casualitat a la marxa de la primavera d'Arbúcies. Vaig posar-me a l'agenda a començaments d'any que el dia 14 de maig hi havia aquesta prova i tenia que lluitar amb la preciosa cursa de Cardedeu que tenia in ment. Donat que a casa ja havien demostrat que poden aguantar amb garanties caminades de tres hores, aquesta era de nou el repte a seguir. A més, l'Eli va convidar a la seva millor amiga, que desconeixia aquest tipus de contacte amb la natura.\nEns llevem a una hora intempestiva per ser diumenge i sortim de casa direcció Arbúcies on arribem sense cap problema. Aparquem el cotxe i ens dirigim a l'escola on estaven situades les taules on emplenar els nostres cartrons de controls. Sense res mes ens disposem a seguir la perfecta senyalització i continuem paral·lels a la riera d'Arbúcies per un camí preciós i amb la remor de l'aigua. Ja ens situem en dos grups, el de la Marisol, Oriol, Anna i jo i el de la Noemi i l'Elisabet, que ja sabien que podia anar a la seva per divertir-se. Jo una mica preocupat per què van començar a un ritme una poc fluix i nosaltres anàvem a ritme de caminant, que vol dir que anem per feina. M'encanta caminar per aquests llocs que en porten records d'infantesa, ja que vaig anar de colònies cinc anys i recordava força llocs pels que passava. Una sensació especial quan vaig tornar a veure la Casa del Congost on unes estades d'infantesa ja molt llunyana vaig passar uns grans moments de la vida d'un nen,\nDesprés anem recorren els corriols i vaig fent fotografies, que potser no massa pensades, llavors ens deixa el record que podrem repassa a casa un cop arribats. El dia perfecte, no massa calor i una fresca agradable i passada una estona arribem a un revolt on una colla de voluntaris ens marquen el cartró de control i ens deixen fer un traguinyol a raig del canti, d'aquells d'abans. Un tros de taronja i els nens amb la clara sensació que estan disfrutant. La Marisol li encanten aquestes caminades i no cal ni preguntar-li per veure que està disfrutant. Ens desvien per dreceres i corriols omplerts de color vert que ens fan alimentar el plaer d'un diumenge ben aprofitat. Els paisatges del Montseny ens fan vibrar i passem un munt de ponts de fusta molt ben conservats i anem fent pujades i baixades. Un dels controls ja el trobem situat a les portes d'una masia on veiem el bestiar amb aquella olor típica de les cases de pagès. Anem fent camí disfrutant també de la companyia dels caminants, que tenen aquest amor a la natura i que se'ls veu aquella lluentor de gaudir d'aquesta sort. De vegades ens fèiem un truc al telefon amb l'Eli per saber els temps de diferència i per animar-les. Sense poder explicar tot el que passa pel cap, però en converses plenes de contingut.\nArbúcies ens rep amb una bona colla de persones que fan les delícies de la nostra gana: botifarra amb llesques de pa de pagès i amb un all i oli posat per una persona tota curiosa. No parava de fer comentaris molt bonics i agradables i a tots els que ens pren la llesca que deixar-la ben fregada d'aquest ingredient que fa que l'esmorzar millori: quin all i oli !!!. La frase simpàtica d'aquest bon home em va fer riure. Deia "Quan a Adam i Eva els van fotre fora del paradís van trobar que Arbúcies és el que més se li assemblava". I així tota l'estona no parava de fer comentaris als marxaries. Tenia una imatge agradable i l'Anna no va dubtar de demanar-li li omplis el got de Coca-Cola. És més bona quan qui te la dona ho fa amb aquest esperit. Un munt de porrons amb vinet i begudes per tothom. Unes safates amb ceba i olives fan que aquest regust ens duri encara més estona.\nFinalment anem cap a casa amb una mica de tristor: quan t'ho passes tan bé voldries que la cosa durés. Però sempre hi haurà un endemà.\nPerdoneu el rotllo\nPublicat: Dt Mai 16, 2006 2:02 am Assumpte:\nMaques les caminades que vas explicant, Pep. Motiva a provar alguna, de fet a la meva family els agrada caminar, ens falta temps però.\nDe fet, ens estem plantejant fer alguna i fins i tot, provar alguna cursa d'orientació.\nPublicat: Dt Mai 16, 2006 2:34 am Assumpte:\nA mi m'agradava i ja ho havia provat i vam fer un parèisi llarg, donat que ens marcava que els nens eren petits. Ara fer-ho amb aquesta filosofia de retrovar llocs propers i desconeguts, moltes vegades i anar-hi en plan familiar ha estat divertit. Ara tinc un altre pensada, a Arenys, tot i que fins a darrera hora no ens poden decidir. I aixi anar fent..... gràcies\nPublicat: Dt Mai 16, 2006 3:40 am Assumpte:\nSi ja ho dic jo.... vas pel camí de fotograf profesional.\nQue maco totes aquestes caminades i curses d' orientació, de moment no puc abarcar tantes diferents proves\nPublicat: Dt Mai 16, 2006 3:59 am Assumpte:\ni la llàstima és que no es poden fer tantes fotografies com voldries, ja que hores d'ara encara no hagués arribat a Arbúcies... i és clar, no hi ha haurien les bones botifarres\nPublicat: Dj Mai 18, 2006 3:36 pm Assumpte:\nPep jo aquesta marxa la vaig fer l'any seguent de haverme operat els lligaments i tinc que dir que es la marxa més maca que he fet mai. Vaig arrivar 30' tard i jo aquestes marxes les feia correns, vaig arrivar primer jejeje!!!! i a l'arrivada amanida, carn, vi i postre.\nAquest any despres de 9 anys encara rebo el triptic i la veritat es que per diverses raons no li fet més.\nPero la recomano 100 per 100. Es imposible no gaudir.\nLes fotos???? molt maques


Abu garcia Revo Winch Negre comprar i ofertes a Waveinn\nDescripció Abu garcia Revo Winch\nBraid Capacity i / lb: 235/20 180/30 125/50\nMono Capacitat i / lb: 225/10 180/12 130/15\nMax Drag lb: 24 lliures | 10.8kg\nMaterial del carrete de bobina: alumini\nTipus d'arrossegament: arrossegament estrella\nMida del carrete: LP\nVols comprar Abu garcia Revo Winch? No busquis més! waveinn t’ofereix una gran varietat en Carrets de la millor qualitat. Descobreix les últimes promocions de Equip de pesca a waveinn. Amb la total qualitat i garantia de Abu garcia, els articles de Carrets també estan disponibles amb vàries talles i colors. Troba tot el que necessitis per practicar esport en un sol lloc!\nCaracterístiques Abu garcia Revo Winch\nEnviament molt ràpid (48 hores), perfectament embalat, no ho he provat encara però es veu que és una màquina ... Per si algú encara té dubtes com m'ha passat a mi, la maneta aquesta a la mà esquerra ... Gràcies.\nBona tarda, si us plau els he formulat diverses vegades aquesta pregunta però no rebo resposta, volia comprar aquest rodet avui mateix perquè pretenc utilitzar-la setmana que ve durant les meves vacances, em podeu confirmar a quin costat porta la maneta aquest rodet, a la foto la porta a la dreta, en les especificacions posa a la esquerra, si us plau em poden aclarir en què mà porta la maneta ?? Gràcies per endavant i una salutació ...\nHola! en aquest cas és ESQUERRA. Gràcies per la vostra pregunta.\nÉs el rodet un rodet esquerre?\nM'agradaria comprar aquest rodet només si es tracta d’un costat esquerre.\nHola, aquesta és la referència del fabricant 1430444. La mà esquerra. Gràcies per la vostra pregunta.


Avaluació diagnòstica de l’Educació Primària. Cicle inicial | reporteducació SERVEI EDUCATIU\nDurant el mes de maig de 2019, una mostra d’escoles de tot Catalunya va aplicar aquesta avaluació diagnòstica de manera experimental als alumnes de segon de cicle inicial de l’educació primària. A partir del mes d’octubre de 2019, la prova diagnòstica s’allibera per a què pugui ser emprada, amb els objectius d’avaluació establerts, per totes les escoles. En aquest cas, la prova s’aplica indistintament de dues maneres: o bé, en el primer trimestre als alumnes que inicien tercer, o bé, a finals del tercer trimestre als alumnes que acaben segon.\nUna vegada aplicada la prova, els resultats obtinguts de l’avaluació han de ser valorats per l’equip docent, sempre dins del marc d’un sistema educatiu inclusiu i atesa la realitat i el context determinat del centre. A partir d’aquesta anàlisi en profunditat es poden orientar i compartir processos de millora. En aquest sentit, el procés d’anàlisi de resultats requereix fer-se preguntes com ara:\n• Com s’interpreten els resultats?\n• Quines evidències expliquen aquests resultats?\n• Què fem bé? Què hem de continuar fent?\n• Què cal millorar?\n• Què es pot fer per millorar?\nPer a cada una de les activitats de la prova diagnòstica, us presentem una fitxa amb informació diversa.\nAquesta fitxa conté:\n• Competències avaluades en l’activitat.\n• Criteris d’avaluació. El perquè d’aquests criteris.\n• Recursos i materials per al docent.\n• Recursos i propostes didàctiques per a l’aula.\nPortada, Proves CB alumnat, avaluació, educació primària, reporteducacio 0


05/20/2020 In Notícies\nReinventar-se o morir. Amb l’estat d’alarma i la nova normalitat postcoronavirus, la creació artística ha passat del carrer, de les sales d’exposicions i dels escenaris a la xarxa d’Internet. El compte @espluguescrea es converteix en un nou escenari perquè artistes del municipi de qualsevol disciplina puguin donar difusió a actuacions en directe i vídeos. Pel canal es podrà veure música, dansa, màgia, contes, tallers, cuina… a càrrec d’artistes, entitats i comerços (en el cas de les receptes de cuina) d’Esplugues. Comencem el dia 25 amb un taller de bachata per Robert i Denise (els dilluns, a les 19 h), un de ball flamenc...\n05/13/2020 In Notícies\nLa utilització d’Internet, i en concret de la xarxa Instagram, per donar sortida a la creació artística es va posar de manifest amb el primer festival cultural on line del Baix Llobregat, organitzat pels ajuntaments de Cornellà, Esplugues, Sant Joan Despí i Sant Just Desvern, i 16 ciutats més de la comarca. Del 8 al 10 de maig es van encadenar un centenar d’actuacions de disciplines molt diverses per Instagram (IG) Live. Cinc d’elles van estar protagonitzades per artistes espluguins a través del canal elbaixescultura_zonafontsanta: els ballarins Robert i Denise, d’Standard Latino, van fer una classe de bachata; el dj The One va mostrar la seva destresa...\n05/04/2020 In Notícies\nEl festival virtual es desenvoluparà entre divendres 8 i diumenge 10 de maig de manera simultània a 20 municipis del Baix Llobregat a través d'Instagram. - Hi haurà un centenar d'actuaciones, entre elles sis d'artistes espluguins Un total de 20 ajuntaments del Baix Llobregat han sumat esforços i molta creativitat per organitzar el primer festival on line d'àmbit comarcal. Es tracta d'El Baix és cultura, una iniciativa que vol posar en valor el talent cultural de la comarca, potenciant i donant suport a artistes locals a través d'un projecte comú que els obri també noves finestres més enllà del seu municipi, en un...\nS'emetrà un conte-taller creatiu, mentre que l'Escola de Ceràmica i Pintura i els Museus d'Esplugues ensenyen a elaborar roses amb diferents materials 23 d'abril del 2020 Iniciativa per omplir els balcons de llibres i roses, tutorials per fer dracs i roses casolanes, un vídeo del consistori per fomentar la lectura amb fragments de l'obra 'El Petit Príncep', recomanacions per llegir, vídeos de Corals Musicorum i de l'Esbart Vila d'Esplugues...\n03/09/2020 In Notícies\nLa dansa és un dels llenguatges més antics, universals i bells del món. Tant si n’ets amant com si no, hi tens un contacte tan freqüent, es tracta d’una disciplina que no deixa indiferent a ningú. És per això, que programacions com la Quinzena Metropolitana de Dansa esdevenen una oportunitat d’or per apropar-se a aquesta bella manifestació artística. Un festival on podràs gaudir de grans artistes o descobrir nous talents de diferents estils i tècniques. Aquesta iniciativa, que neix amb la voluntat de compartir aquesta modalitat artística entre ciutats de l’entorn de Barcelona -entre les quals s’hi compta Esplugues- es durà a terme del...\n01/13/2020 In Notícies